Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: az Alkotmánybíróság elsõ Európa-jogi határozata, a 30/1998. (VI. 25.) AB határozat (ABH 1998, 220, 239. – Európai
Paragraph Index: 163

(2) az Európai Közösségek és az Európai Unió alapító szerzõdéseit. Történetileg az elsõ „nemzetközi szerzõdés” – amelynek alapján Magyarország az Európai Unió tagja lett –, a csatlakozási szerzõdés volt. Az Alkotmány 2/A. § (1) és (2) bekezdése szerint ennek megerõsítéséhez (az erre adandó felhatalmazáshoz) és a szerzõdés kihirdetéséhez az országgyûlési képviselõk kétharmadának szavazata szükséges. Tehát az Alkotmány 2/A. § (1) bekezdésében a „nemzetközi szerzõdés alapján” kifejezésen eredetileg a csatlakozási szerzõdés volt értendõ. Ugyanis ettõl vált a magyar állam az Európai Unió és az Európai Közösségek (ahogy akkor létezetett) tagállamává – amint az Alkotmány 2/A. § (1) bekezdése megkívánja – hogy ti. a magyar állam „tagállamként” vegyen részt az Európai Unióban. A csatlakozási szerzõdés arról szólt, miképpen csatlakozik Magyarország az Európai Unió alapító szerzõdéseihez (amelyeket ehhez módosítani is kellett). A második, az Alkotmány 2/A. § (1) bekezdésében említett nemzetközi szerzõdés az alapító szerzõdéseket jelenti, melyeket a Lisszaboni Szerzõdés módosított. Magyarország 2004-ben nem közvetlenül az alapító szerzõdések alapján lett az Európai Unió tagja, hanem a csatlakozási szerzõdéssel – amelynek része volt az alapító szerzõdések elfogadása a teljes acquis communautaire-rel és egyes átmeneti rendelkezésekkel (kivételekkel) együtt. A Lisszaboni Szerzõdés kidolgozásában – az Európai Unió reformjában – a Magyar Köztársaság már „tagállamként” vett részt az Európai Unióról szóló szerzõdés többször említett 48. cikke alapján. Az alapító szerzõdések módosításával kapcsolatban az Alkotmány 2/A. §-a szerint annyi korlát mindenképpen levezethetõ, hogy az alapító szerzõdések módosításának – ahogyan a magyar állam tagságának, azaz alapító szerzõdések érvényességének a magyar államra – mindenképpen nemzetközi szerzõdésen kell alapulnia. Ha ez a feltétel teljesült, akkor az alapító szerzõdésekkel létrehozott uniós jogrendszer normáinak alkalmazandósága a magyar jogrendszerben közvetlenül az Alkotmányon, és nem az említett nemzetközi szerzõdéseket kihirdetõ törvényeken alapul. Csak a teljesség kedvéért említem, hogy ebbõl nem következik az uniós jog normáinak alkotmányos rangja. Budapest, 2010. július 12. Dr. Bragyova András s. k., alkotmánybíró

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes